**№14 дәріс**

**Тәжікстан журналистикасы**

Тәжікстанда журналистер күні – 11 наурызда тойланады.

Соңғы санақ бойынша, Тәжікстан Республикасында 240 газет тіркелген. 240 газеттің 139 – ы Душанбе қаласында жұмыс істейді. Ал 52 газет мемелекеттің қарамағында.

*Тәжік баспасөзінің дамуы 3 негізгі кезеңнен тұрады:*

Алғашқы кезең - қазан төңкерісіне дейінгі;

Екінші кезең – Автономды Тәжікстан Республикасының құрылу кезеңі ;

Үшінші кезең – Тәжікстанның тәуелсіздік алғаннан кейінгі кезеңі.

Тәжік тіліндегі ең алғашқы газет 1912 жылы 11 наурызда жарыққа шыққан. Газеттің аты - «Қасиетті Бухорои» («Бухорои Шариф»). Себебі дәл осы жылдардағы қазан төңкерісі халықтың санасын оятқандай болады (сол себепті Тәжікстанда журналистер күнін ресми түрде 11 наурызда тойлайды). Алайда, бұл газет Бухоро әмірінің көңілінен шықпайды. Бірақ, газеттің негізін қалаушылар – Мирзо Мухиддин мен Мирзо Сироджа Хакима әмірдің наразылығына қарамастан, газетті 1912 жылдың 11 наурызда жарыққа шығарады.

Мирзо Мухиддин мен Мирзо Сироджа Хакима газетті мынадай мақсатпен шығарды: «Газет бірлік пен білімділікті көздейді. Халықты ғылым, экономика және әдебиет салаларымен сусындайды», бұл сөздер газеттің алғашқы бетінде жазылған. Ал газеттің журналистері Бухороидың әлемдегі ең білімді мемлекетке айналатынын дәлдеуге тырысады. Осылайша газеттің 153 нөмірі жарық көреді. Дегенмен, 1913 жылы 2 қаңтарда Бухорои әмірі өз дегенінен қайтпай, газетті жауып тастайды.

Ал одан кейінгі Тәжікстандық таза тәжік тіліндегі газет тек 1925 жылы, советтік үкімет орнаған кезде ғана ашылады. (Редакторы - А.Курби.) Себебі, Тәжікстандық мерзімді баспасөздің дамуы тікелей совет үкіметінің орнауымен байланысты болған. Сол жылдары мектептер, ғылыми орталықтардың ашылуымен қатар, баспасөз де ел арасында кең етек жая бастайды. Ол газет «Тәжік мерейі» («Иди точик»), одан кейін «Советтік Тәжікстан» деп аталған. Ал қазір «Чумхурият» деп аталады. Аталмыш газеттің таралымы 2008 жылы 24000 данаға жеткен. Газет пайда болған кезінен бері үкіметтің қарамағында. Айта кетерлік, бұл газеттің алатын орны ерекше. Тұрақты айдарларына «Қоғамдық өмір» және «Самарқанд жаңалықтары» жатады.

Екі тілді тәжікстандық газетке «Самарқанд» газеті жатады. Ол 1913 жылдың сәуір айынан бастап шыға бастаған. Барлығы қырық бес нөмір шыққан. Редакторы атақты Джадид Махмудходжа Бехбуди. Газет дінге көп көңіл бөлген.

Сонымен қатар, тәжік тарихында көптеген газеттер мен журналдар бар:

«Оина» журналы, «Ферғана дауысы» газеті («Садои Фаргона»), «Рузномаи моварои Бахри хазар» газеті, «Хуршеди Ховар» журналы, «Овози точик» және т.б.

Әйелдерге арналған алғашқы журнал «Түркістан әйелдері» 1921 жылы Ташкентте шығады. Ол үш тілде басылған: тәжік, орыс және өзбек.

***Хронология:***

1. Алғашқы тәжік газеті «Бухорои шариф» (11 наурыз 1912 жыл);
2. Алғашқы советтік тәжік журналы «Шуълаи инкилоб», 1919 жылы Самарқандта жарыққа шыққан;
3. 1922 жылы сатиралық жанрдағы «Мулло Мушфики» журналы пайда болады, бұл журнал тәжік тілінде басылған;
4. Тәжік газетінің алғашқы редакторы - Мирзо Джалол Юсуфзода;
5. Совет үкіметі кезіндегі орыс тілінде басылған газет «По басмачу» деп аталған (1923 жыл);
6. Душанбеде «Овози шарк» газеті 1924 жылы шығады;
7. «Бедории точик» газетінің алғашқы редакторлары С. Айни мен А. Лохути;
8. «Иди точик», «Точикистони сурх», «Точикистони совети», «Чумхурият» газеттері 1925 жылы пайда болған;
9. Алғашқы тәжік публицисті Абдурауф Фитрат (1886 – 1838 жылдар);
10. Екі тілді «Самарқанд» атты басылымның алғашқы редакторы - Махмудходжа Бехбуди.

***Тәжікстанның қазіргі таңдағы атақты журналдары:***

1. «Паёми донишкадаи харби»;
2. «Осори Академия»;
3. «Навнихол»;
4. «Джаррохии Точикистон»;
5. «Паёми Пажухишгох».

Айта кетерлік, «Навнихол» журналы, айына бір рет және үш тілде басылады: ағылшын, орыс және тәжік тілдерінде.

***Тәжікстанның теле және радио тарихы***

Тәжікстанға алғаш рет радио 1930 жылдың сәуір айында келеді. Радио ақпарат таратушы құрал болумен қатар, күнделікті «ауызша газетке» айналады. Ол ауылдарда тұратын тұрғындардың қазіргі заманға сай, соңғы технологияның бірі болып шыға келеді. Айлайда ол кезде радионың саны шекетеулі еді, бірақ ол үнемі ақпарат таратумен қатар Мәскеулік бағдарламаларды да беріп отыратын.

50 – ші жылдары республика жаңа технологияға қол жеткізіп, 57 жылы телевизиялық орталықты салып бастаумен қатар, радио орталықты да бастайды.

Ал 1959 жылы тәжіктер өздерінің телевизия орталықтарында бағдарламаларын түсіре бастайды.

1960 жылдары тәжік журналистері радио бағдарламаларын он сағатқа дейін ұзартады.

Ал радиодағы алғашқы тікелей репортаждарын 1972 жылдың 10 қараша күні таңғы сағат 9 да жүргізген. Тәжікстанда әлі күнге дейін хабарлар төрт жанрға бөлінген:

1. Республикалық бағдарламалар;
2. «Садои Душанбэ»;
3. Шет ел хабарлары;
4. Екінші мемлекеттік хабарлар.

Ал телевидениеде 50 жылдары хабарлар аптасына 2 немесе 3 рет қана шығатын. Кейін дами келе, хабарлар күнделікті, әрі 5 - 6 сағаттан шыға бастаған. 1967 жылы Тәжікстан тұрғындары Мәскеу мен Ташкент арналарының хабарларын көру мүмкіндігін алды.

Радиода секілді, телевидение журналистері әлі күнге бір жанрмен (қатып қалған қағида) жұмыс істейді:

1. Ахбор;
2. Жаңалықтар;
3. ТВ субх;
4. Адам және табиғат;
5. Балалар бағдарламалары;
6. Жастар.

Ал қазіргі таңда радиода да, телевидениде де заманға сай жаңа технологиялары бар. Еш бір мемлекеттен кем түспейді.